CELEX: 52011DP0278
Language: et
Date: 2011-06-23 00:00:00
Title: Adrian Severini parlamendiliikme puutumatuse äravõtmise taotlus Euroopa Parlamendi 23. juuni 2011 . aasta otsus Adrian Severini puutumatuse äravõtmise taotluse kohta (2011/2070(IMM))

18.12.2012   
            
            
               ET
            
            
               Euroopa Liidu Teataja
            
            
               CE 390/67
            
         Neljapäev, 23. juuni 2011Adrian Severini parlamendiliikme puutumatuse äravõtmise taotlus
   P7_TA(2011)0278
   Euroopa Parlamendi 23. juuni 2011. aasta otsus Adrian Severini puutumatuse äravõtmise taotluse kohta (2011/2070(IMM))
   2012/C 390 E/09
   
      Euroopa Parlament,
   
               —
            
            
               võttes arvesse Adrian Severini puutumatuse äravõtmise taotlust, mille Rumeenia riiklik korruptsioonivastase võitluse amet (Rumeenia kõrgema astme kassatsioonikohtu prokuratuur) esitas 5. aprillil 2011. aastal ja millest anti teada Euroopa Parlamendi täiskogu istungil 6. aprillil 2011;
            
         
               —
            
            
               olles vastavalt kodukorra artikli 7 lõikele 3 Adrian Severini 23. mail 2011. aastal ära kuulanud;
            
         
               —
            
            
               võttes arvesse 8. aprilli 1965. aasta Euroopa Liidu privileegide ja immuniteetide protokolli artiklit 9 ning otsestel ja üldistel valimistel esindajate Euroopa Parlamenti valimist käsitleva 20. septembri 1976. aasta akti artikli 6 lõiget 2;
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta ja 19. märtsi 2010. aasta otsuseid (1);
            
         
               —
            
            
               võttes arvesse Rumeenia Vabariigi põhiseaduse artikli 72 lõiget 2;
            
         
               —
            
            
               võttes arvesse Rumeenia karistusseadustiku artiklit 4, mille kohaselt kuulub Rumeenia kriminaalõigus kohaldamisele Rumeenia kodanike suhtes, kes on toime pannud kuriteo väljaspool Rumeenia territooriumi, kui teo toimepanija on Rumeenia kodanik või, juhul kui tal puudub Rumeenia kodakondsus, asub ta alaline elukoht Rumeenias;
            
         
               —
            
            
               võttes arvesse kodukorra artikli 6 lõiget 2 ja artiklit 7;
            
         
               —
            
            
               võttes arvesse õiguskomisjoni raportit (A7-0242/2011),
            
         
               A.
            
            
               arvestades, et Rumeenia korruptsioonivastase võitluse amet on taotlenud Euroopa Parlamendi liikmelt Adrian Severinilt puutumatuse äravõtmist, et võimaldada Rumeenia prokuratuuril viia läbi vajalikud uurimised ning võtta õiguslikke meetmeid Adrian Severini vastu, nõuda tema kodu ja tööruumide läbiotsimist ning vaadata läbi tema arvuti või vajaduse korral mis tahes muud elektroonilised andmekandjad, et algatada Adrian Severini vastu kriminaalmenetlus passiivse korruptsiooni ja/või mõjuvõimuga kauplemise või mis tahes muul õiguslikul alusel, mille pädevad kohtuorganid väidetavale kuriteole või väidetavatele kuritegudele omistavad;
            
         
               B.
            
            
               arvestades, et Adrian Severini puutumatuse äravõtmise taotlus on seotud väidetava korruptsiooniga vastavalt Rumeenia seaduse nr 78/2000 artiklile 6 koostoimes karistusseadustiku artikli 254 (korruptsioon) ja artikli 257 (mõjuvõimuga kauplemine) ning seaduse nr 78/2000 artikli 81 punktiga b;
            
         
               C.
            
            
               arvestades, et Euroopa Parlament ei väljenda oma arvamust selle kohta, kas parlamendiliige on süüdi või mitte või kas teod, milles teda süüdistatakse, õigustavad tema vastutuselevõtmist;
            
         
               D.
            
            
               arvestades, et seega on käesoleval juhul asjakohane soovitada parlamendiliikme puutumatus ära võtta,
            
         
               1.
            
            
               otsustab Adrian Severini puutumatuse ära võtta, ilma et sellega piirataks tema isikuvabadust;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Rumeenia pädevatele asutustele ja Adrian Severinile.
            
         
      (1)  Otsus kohtuasjas 101/63: Wagner vs. Fohrmann ja Krier, EKL 1964, lk 195; otsus kohtuasjas 149/85: Wybot vs. Faure ja teised, EKL 1986, lk 2391; otsus kohtuasjas T-345/05: Mote vs. parlament, EKL 2008, lk II-2849; otsus ühendatud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; otsus kohtuasjas T-42/06: Gollnisch vs. parlament (ELT C 134, 22.5.2010, lk 29).